Jou sterre vir Vrydag, 29 Julie 2016
JY LEES NOU Jou sterre vir Vrydag, 29 Julie 2016
Vandag se sterre bevoordeel gedissiplineerdheid en avontuurlustigheid.
Jy het die vermoë om ander mense te beïnvloed, dus moet jy seker maak jy doen dit op ’n positiewe, produktiewe manier. Oor die volgende 12 maande moet jy die wyse raad van ’n vriend, leermeester of mentor ter harte neem.
Jy is vandag gretig om heelwat te vermag, maar moenie meer afbyt as wat jy kan kou nie. Laat genoeg ruimte op jou oorvol rooster vir spontane avonture.
Vandag lyk geldsake ingewikkeld en deurmekaar. Moet dus nie belangrike besluite neem, duur aankope doen of kontrakte teken voor jy nie heelwat helderder kan dink nie.
Emosies en energievlakke gaan vandag onstabiel wees; pas daarby aan. Jy gaan ander mense maklik ontstel, ten spyte van jou goeie bedoelings. Weerstaan die versoeking om terug te baklei. Behou liewer jou selfbeheersing.
Wat sakeaangeleenthede en finansies betref, sal ’n raadplegende benadering vrugte afwerp vir geduldige Krewe. As daar ’n probleem is wat jou pla, moet jy jou intuïsie gebruik om ’n langtermynoplossing te kry.
Wat ’n aanhoudende probleem met ’n kind, tiener of vriend betref, moet jy nie instorm en ’n netelige situasie vererger nie. Meer geduld word benodig as jy wil help – eerder as om te pla.
Werk en familie is ’n moeilike kombinasie, want ’n familielid se hardkoppige houding frustreer jou. Doen alles in jou vermoë dat hy/sy die huidige situasie uit ’n aansienlik wyer perspektief kan sien.
Dis nie ’n goeie tyd om die winkels in te vaar nie, want jy geneig is tot spontane inkopietogte. As jy wat jy wil hê kan skei van wat jy nodig het, sal jou Weegskaal-inkopielys heelwat korter word.
Sterk gevoelens kan vandag op die voorgrond tree, aangesien ander mense jou frustreer en jy oorreageer. Koel af; anders loop jy die risiko om ’n kleinigheid in ’n groot obsessie te verander.
Vandag se sterre bevoordeel studie en reis, terwyl jou Boogskutter-nuuskierigheid jou aanhits tot ’n heel nuwe avontuur. ’n Persoonlike probleem kan weer opduik omdat Saturnus agteruit deur jou teken beweeg.
Hoe meer jy terugval in ’n Steenbok-beheervraatluim, hoe meer moeilikheid gaan jy kry, veral tuis. Kalm kompromieë is die enigste uitweg – selfs al is dit die laaste ding wat jy graag sou wou doen.
Kreatiewe kommunikasie is in die kollig, met vonke wat spat tussen jou en iemand wat net soos jy dink. Moet egter nie verwag om oor alles saam te stem nie. Saturnus moedig jou aan om alle inligting behoorlik na te gaan.
Dramas tuis en by die werk gaan waarskynlik volop wees, tensy jy super-aanpasbaar kan wees en kalm bly. ’n Kollega of geliefde voel verward of onstabiel, dus moet jy nie negatiewe kommentaar te persoonlik opneem nie.